CELEX: 32005R0905
Language: da
Date: 2005-06-16 00:00:00
Title: Kommissionens forordning (EF) nr. 905/2005 af 16. juni 2005 om fastsættelse for produktionsåret 2004/05 af den faktiske produktion af ikke-egreneret bomuld og den deraf følgende nedsættelse af målprisen

17.6.2005   
            
            
               DA
            
            
               Den Europæiske Unions Tidende
            
            
               L 154/3
            
         
      KOMMISSIONENS FORORDNING (EF) Nr. 905/2005
   af 16. juni 2005
   om fastsættelse for produktionsåret 2004/05 af den faktiske produktion af ikke-egreneret bomuld og den deraf følgende nedsættelse af målprisen
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til akten vedrørende Grækenlands tiltrædelse, særlig protokol nr. 4 om bomuld (1),
   under henvisning til Rådets forordning (EF) nr. 1051/2001 af 22. maj 2001 om støtte til bomuldsproduktionen (2), særlig artikel 19, stk. 2, tredje led, og
   ud fra følgende betragtninger:
   
               (1)
            
            
               Ifølge artikel 16, stk. 3, første afsnit, i Kommissionens forordning (EF) nr. 1591/2001 af 2. august 2001 om gennemførelsesbestemmelser til støtteordningen for bomuld (3) skal den faktiske produktion for et produktionsår og nedsættelsen af målprisen som omhandlet i artikel 7 i forordning (EF) nr. 1051/2001 fastsættes inden den 15. juni i det pågældende produktionsår.
            
         
               (2)
            
            
               I artikel 16, stk. 3, andet afsnit, i forordning (EF) nr. 1591/2001 er det fastsat, hvilke betingelser der skal opfyldes, for at den producerede mængde ikke-egreneret bomuld kan bogføres som faktisk produktion.
            
         
               (3)
            
            
               De græske myndigheder har, da fiberudbyttet anvendes som kvalitetskriterium, godkendt 1 135 534 t ikke-egreneret bomuld som værende støtteberettiget.
            
         
               (4)
            
            
               En mængde på 34 142 t ikke-egreneret bomuld, som pr. 15. maj 2005 ikke var blevet godkendt af de græske myndigheder som værende støtteberettiget, omfatter ifølge oplysninger fra de græske myndigheder 6 172 t fra 2 364,9 ha, som der ikke er indgivet erklæring om i henhold til artikel 9 i forordning (EF) nr. 1591/2001, 22 746 t, der ikke har overholdt de nationale bestemmelser om arealbegrænsning i henhold til artikel 17, stk. 3, i forordning (EF) nr. 1051/2001, 3 580 t, der ikke er af sund, handelsmæssig kvalitet i henhold til nævnte forordnings artikel 15, stk. 1, og 1 644 t fra 2 040 ha, som der er ydet finansiel erstatning for til de berørte producenter efter naturulykker.
            
         
               (5)
            
            
               Manglende medtagelse af 1 644 t ikke-egreneret bomuld i den faktiske produktion er ikke berettiget. Det drejer sig om en mængde, der stammer fra marker, der er anmeldt ifølge artikel 9 i forordning (EF) nr. 1591/2001, og nævnte mængde blev rent faktisk leveret til egreneringsvirksomhederne. Det meget lave udbytte i tons ikke-egreneret bomuld på marker, der er ramt af naturulykkerne, er en vigtig antydning af, at disse marker dog har haft en vis produktion. Denne mængde opfylder således de i artikel 16, stk. 3, andet afsnit, i forordning (EF) nr. 1591/2001 fastsatte kriterier og bør derfor tilføjes mængden på 1 135 534 t.
            
         
               (6)
            
            
               En mængde på 1 137 229 t bør derfor anses for den faktiske græske produktion af ikke-egreneret bomuld i produktionsåret 2004/05.
            
         
               (7)
            
            
               De spanske myndigheder har, da fiberudbyttet anvendes som kvalitetskriterium, godkendt 368 084 t ikke-egreneret bomuld som værende støtteberettiget.
            
         
               (8)
            
            
               En mængde på 1 638 t ikke-egreneret bomuld, som pr. 15. maj 2005 ikke var blevet anerkendt af de spanske myndigheder som værende støtteberettiget, omfatter i henhold til oplysninger fra de spanske myndigheder 1 612 t, der ikke overholdt de nationale bestemmelser om arealbegrænsning i henhold til artikel 17, stk. 3, i forordning (EF) nr. 1051/2001, 6 t, som ikke er af sund, handelsmæssig kvalitet i henhold til nævnte forordnings artikel 15, stk. 1, 7 t, som der ikke er indgivet erklæring om i henhold til artikel 9 i forordning (EF) nr. 1591/2001, og 13 t, der ikke overholder kontraktreglerne som omhandlet i artikel 11 i forordning (EF) nr. 1051/2001.
            
         
               (9)
            
            
               Manglende medtagelse af de 13 t ikke-egreneret bomuld i den faktiske produktion med den begrundelse, at kontraktreglerne ikke er overholdt, er ikke berettiget. Herudover opfylder denne mængde de i artikel 16, stk. 3, andet afsnit, i forordning (EF) nr. 1591/2001 fastsatte kriterier og bør derfor tilføjes mængden på 368 084 t.
            
         
               (10)
            
            
               Da fiberudbyttet anvendes som kvalitetskriterium, skal Spaniens faktiske produktion af ikke-egreneret bomuld for produktionsåret 2004/05 derfor anses for at være på 368 097 t.
            
         
               (11)
            
            
               Da fiberudbyttet anvendes som kvalitetskriterium, har de spanske myndigheder godkendt, at 982 t ikke-egreneret bomuld fra tilsåede arealer i Portugal er støtteberettiget. Denne mængde opfylder de i artikel 16, stk. 3, andet afsnit, i forordning (EF) nr. 1591/2001 fastsatte kriterier og bør derfor anses for Portugals faktiske produktion af ikke-egreneret bomuld i produktionsåret 2004/05.
            
         
               (12)
            
            
               I artikel 7, stk. 2, i forordning (EF) nr. 1051/2001 er det fastsat, at hvis Spaniens og Grækenlands samlede faktiske produktion overstiger 1 031 000 t, nedsættes den i nævnte forordnings artikel 3, stk. 1, omhandlede målpris i hver medlemsstat, hvor den faktiske produktion overstiger den nationale garantimængde.
            
         
               (13)
            
            
               Hvis Spaniens og Grækenlands samlede faktiske produktion nedsat med 1 031 000 t overstiger 469 000 t, forøges endvidere nedsættelsen af målprisen på 50 % gradvist efter reglerne i artikel 7, stk. 4, andet afsnit, i forordning (EF) nr. 1051/2001.
            
         
               (14)
            
            
               I produktionsåret 2004/05 blev den nationale garantimængde overskredet både i Spanien og Grækenland. Den faktiske spanske produktion ligger i anden tranche på 4 830 t over landets garantimængde forhøjet med 113 000 t. Nedsættelsen af målprisen bør derfor være lig med 54 % i Spanien. I Grækenland ligger den faktiske produktion under landets garantimængde forøget med 356 000 t. Nedsættelsen af målprisen bør derfor være lig med 50 % i Grækenland.
            
         
               (15)
            
            
               De i denne forordning fastsatte foranstaltninger er i overensstemmelse med udtalelse fra Forvaltningskomitéen for Naturfibre —
            
         UDSTEDT FØLGENDE FORORDNING:
   Artikel 1
   1.   For produktionsåret 2004/05 fastsættes den faktiske produktion af ikke-egreneret bomuld til:
   
               —
            
            
               1 137 229 t for Grækenland
            
         
               —
            
            
               368 097 t for Spanien
            
         
               —
            
            
               982 t for Portugal.
            
         2.   Målprisen nedsættes for produktionsåret 2004/05 med:
   
               —
            
            
               24,130 EUR/100 kg ikke-egreneret bomuld for Grækenland
            
         
               —
            
            
               27,425 EUR/100 kg ikke-egreneret bomuld for Spanien
            
         
               —
            
            
               0 EUR/100 kg ikke-egreneret bomuld for Portugal.
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. juni 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  Senest ændret ved Rådets forordning (EF) nr. 1050/2001 (EFT L 148 af 1.6.2001, s. 1).
   
      (2)  EFT L 148 af 1.6.2001, s. 3.
   
      (3)  EFT L 210 af 3.8.2001, s. 10. Ændret ved forordning (EF) nr. 1486/2002 (EFT L 223 af 20.8.2002, s. 3).